Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
2 ต.ค. 2560

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับเพิ่มขึ้น 16.77 จุด (+1.00%) ปิดภาคเช้าที่ 1,689.93 จุด ด้วยมูลค่าการซื้อขาย 32,505.94 ล้านบาท
Most Positive Impact: PTT (+2.90 จุด), PTTGC (+1.03 จุด), CPN (+1.03 จุด)
Most Negative Impact: CPF (-0.22 จุด), BAY (-0.19 จุด), GOLD (-0.11 จุด)
แนวโน้มตลาดบ่าย
กระทรวงพาณิชย์ เปิดเผยว่า ดัชนีราคาผู้บริโภคทั่วไป (CPI) ในเดือนก.ย.60 อยู่ที่ 101.22 ขยายตัว 0.86% จากช่วงเดียวกันของปีก่อน และขยายตัว 0.58% จากเดือนส.ค.60 ส่งผลให้ CPI ช่วง 9 เดือนปี 60 ขยายตัว 0.59% ในขณะที่ ส่วน Core CPI เดือน ก.ย.60 อยู่ที่ 101.44 ขยายตัว 0.53% จากช่วงเดียวกันของปีก่อน และขยายตัว 0.09% จากเดือนส.ค.60 ส่งผลให้ Core CPI ช่วง 9 เดือนปี 60 ขยายตัว 0.54% ทั้งนี้ กระทรวงพาณิชย์ ได้ปรับคาดการณ์เงินเฟ้อปีนี้ใหม่เป็นขยายตัว 0.4-1.0% ลดลงจากเดิมคาด 0.7-1.7% โดยเรามองว่าตัวเลขที่ประกาศออกมาแม้จะอยู่ใกล้กับกรอบล่างของแบงก์ชาติมากขึ้น แต่ยังมองว่าจะไม่มีผลต่อประเด็นการตัดสินใจปรับขึ้นดอกเบี้ยแม้ SET Index จะปิดช่วงเช้าที่ 1,689.93 จุด KS Research ยังมองว่าจะไม่สามารถยืนเหนือ 1,688 จุดได้ จึงแนะนำให้ระมัดระวังการขายทำกำไรในช่วงบ่าย แต่จะไม่ต่ำไปกว่า 1,680 จุด
จากปัจจัยการฟื้นตัวของเศรษฐกิจภายในประเทศ ยังคงเลือก ค้าปลีก CPALL ROBINS รับเหมาฯ STEC PYLON ท่องเที่ยว CENTEL MINT และสินเชื่อรถบรรทุก ASK THANI ซึ่ง KS Research เลือก CPALL PYLON และ MINT เป็น Top Picks ในวันนี้ (KS Research ไม่ได้ออกบทวิเคราะห์ PYLON ASK THANI CENTEL MINT)
Alternative Trading:
SET50 Futures: สำหรับสถานะ Long ที่ 1,076 จุด ได้ขายทำกำไรไปแล้วที่ 1,085 จุด จึงแนะนำ พักการลงทุน